( 237 ) 

 qu'il cusl onrqacsà autre Et quanJ jo pourray avoir tiré roccu 

 de SCS mains , je vous asscure , Mailamc , que vous aurez un des 

 plus grands chiefs d'œuvre qu'il fit oncques en sa vie. Car vous 

 verrez la sépulture de feu Monseigneur en toute perfection, 

 comme elle sera. Se gisant aura ung pic et demy de longueur, 

 les vertuz demy pié ; et toutes les autres imaiges à la correspon- 

 dance ; et la massonnerie qui sei'a grand chose en toute perfec- 

 tion, comme se vous la voyiez en grand volume. Tellement que 

 les ouvriers qui besoigneront après seront tenus de l'ensuivre à 

 toute righeur, en réduisant le petit pié au grand. 



Et vous asseure , Madame , que vous trouverez que je n'auray 

 pas mal employé votre argent ; car vous estes servie de cuer de 

 toutes parts; et certainement l'argent est venu à point à mon 

 grand besoing ; car j'estois au bout de mon rolle et craignoie 

 beaucop d'avoir honte et disette ; ce que votre très noble cuer 

 ne pourroit souffrir. 



Madame, le bonhomme Coulombe dcmandoit terme jusques à 

 Pasques, à cause de la pesanteur de l'euvre et aussi pour l'indis- 

 position de sa personne et du temps ; mais je feray tant que je 

 réduiray le tout à trois mois. 



Et cependant , je vous yray faire la révérence et vous porte- 

 ray de beaux présentz et bien agréables , au plaisir de Dieu ; 

 mais ce ne sera point que je n'aye veu le besoigne en train et 

 donné ordre qu'elle se parface, et que l'un ou deux des neveux 

 dudit bonhomme Coulombe , la vous porte par delà , afOn que 

 vous l'entendez par le menu. 



Madame, lesdicts deux nepveux sont ouvriers en perfection 

 comme héritiers de leur oncle, l'un en taille d'ymaigerie, l'autre 

 en architecture et massonnerie, et n'y a gens nulle part , que je 

 sache, qui mieulx réduisent une besoigne en grand volume que 

 eulx deux. Et je les ay gaignez. 



Touchant votre albastre , Madame, ce présent porteur en a 

 bon mis en œiivre et poly en grand volume. Et vous en dira ce 



